मुकुंदगढ़ में कथा में कई प्रसंग सुनाए, आज होगा समापन
परमात्माकण-कण में विद्यामान है और उसकी सत्ता अमिट अटल है। भगवान को पाने के लिए मनुष्य को समपर्ण भाव से भक्ति करनी पड़ती है। प्रभु केवल भक्ति के भूखे हैं और बड़े दयालु हैं। सच्चे मन से की गई भक्ति कभी बेकार नहीं जा सकती। ये उद्गार गुरुवार को मंडी कमेटी गेस्ट हाउस में चल रही रामकथा में अयोध्या के कथावाचक बालाजी भैया ने व्यक्त किए। उन्होंने श्रद्धालुओं से कहा कि जब तक जीव में भक्ति का आगमन नहीं होता तब तक परमात्मा को नहीं पा सकता। दूसरे दिन कथा में सूर्पनखा, खरदूषण, त्रिशिरा उद्धार, मारीच के मृग बनने के प्रसंगों की तर्कसंगत व्याख्या की गई। पंडित अशोक शर्मा के सानिध्य में आरती हुई। राजेंद्र पोरवाल, महावीरप्रसाद जगनाणी, प्रभुदयाल कसेरूवाला सहित कई श्रद्धालु मौजूद थे। तीन दिवसीय रामकथा का शुक्रवार को समापन होगा।
hin_Deva hin_Deva